Η δισκοκήλη κατά κύριο λόγο οφείλεται στην σταδιακή φθορά των δίσκων λόγω γήρανσης, την οποία ονομάζουμε εκφύλιση. Καθώς μεγαλώνουμε, οι δίσκοι γίνονται ανελαστικοί και πιο επιρρεπείς σε τραυματισμούς, φαινόμενο που παρατηρείται από τα 20 έτη και μετά. Οι μηχανισμοί που ορίζουν τον ρυθμό της εκφύλισης παραμένουν άγνωστοι, αλλά εικάζεται ότι συνδέονται με ένα συνδυασμό γενετικών και μηχανικών παραγόντων.